বিশেষ বিশেষ মুহূর্তে ইতিহাস তার নিজের জন্য প্রয়োজনীয় ব্যক্তিটিকে খুঁজে নেয়। বাংলাদেশের প্রতিষ্ঠার এক সঙ্কট মুহূর্তে তাজউদ্দীন আহমেদ ঐতিহাসিক একটি দায়িত্ব কাঁধে তুলে নিয়েছিলেন এবং সে-দায়িত্ব যোগ্যতার সঙ্গে পালন করেছেন। পরবর্তীতে তিনি যে কোণঠাসা হয়ে পড়েছিলেন এবং প্রাণ দিয়েছেন তার কারণও ইতিহাসের ভেতরেই নিহিত। তিনি ইতিহাসে থাকবেন, এবং ইতিহাসকে বুঝতে সাহায্য করবেন; এবং সঙ্গী হবেন আমাদের অগ্রগতির সংগ্রামে।